Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 587/13/8803	Košice II, 14.10.2013
EEČ : 2-64-334-2013

U Z N E S E N I E

Trestná vec:	obvinený XXXXX 
Zločin:	Skrátenie dane a poistného podľa § 276 odsek 1, odsek 3 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

V trestnej veci vedenej proti obvinenému XXXXX pre zločin  skrátenia dane a poistného  podľa § 276 ods. 1, ods. 3 Trestného zákona,na tom skutkovom základe, že 

-ako zodpovedná osoba za daňový subjekt XXXXX so sídlom v XXXXX XXXXX IČO: XXXXXahrnul do účtovníctva tohto daňového subjektu za obdobie I. a  III. štvrťrok 2008  fiktívne daňové doklady za nákupy tovarov a  služieb v celkovej sume 6.920.698,-Sk (229.725,09 €) od dodávateľov XXXXX a  XXXXX, ktoré si obstaral od obvinených XXXXX, XXXXX a XXXXX, v  dôsledku čoho takto neoprávneným započítaním vystavených fiktívnych daňových dokladov skrátil svoju daňovú povinnosť  na dani z pridanej hodnoty v celkovej výške 1.104.985,-Sk (36.678,78 €), čím takto skrátením dane spôsobili Štátnemu rozpočtu SR v zastúpení XXXXX škodu vo výške 1.104.985,-Sk (36.678,78 €)

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ,  XXXXX sp. zn. XXXXX z  30.06.2009 bolo XXXXX vznesené obvinenie pre zločin skrátenia dane a poistného podľa § 276 ods. 1, ods. 3 Trestného zákona na skutkovom základe uvedenom vo výrokovej časti tohto uznesenia. 

V  rámci vyšetrovania boli vypočutí: obvinený XXXXX, splnomocnenec poškodenej strany  XXXXX, boli zabezpečené listinné dôkazy relevantné pre objektívne rozhodnutie vo veci.

Obvinený vo svojej výpovedi z 10.12.2009 uviedol, že dňa 06.04.2009 podal opravné daňové priznanie za obdobie február, marec, apríl a júl 2008 a následne aj za celý rok. Na základe uvedeného bolo vydané rozhodnutie o dorúbení dane zo dňa 08.04.2009, ktoré pojednávalo aj o období, ktoré je predmetom tohto konania, a to vo výške 61.282,14 €, ktorú vyplatil v  plnej výške. Tieto tvrdenia obvineného sú podporené aj listinnými dôkazmi, a to rozhodnutiami XXXXX zo dňa 07.08.2009, resp. 05.08.2009 na č.l. 89-91 vyšetrovacieho spisu, z ktorých vyplýva záver, že obvinený zaplatil splatnú daň v plnom rozsahu.

Podľa § 215 ods. 1 písm. h/Trestného poriadku prokurátor zastaví trestné stíhanie ak trestnosť činu zanikla. 

Podľa § 86 písm. e/Trestného zákona trestnosť trestného činu skrátenia dane a poistného podľa § 276 Trestného zákona zanikne, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni keď sa páchateľ po skončení jeho vyšetrovania mohol oboznámiť s jeho výsledkami. Predmetné ustanovenie trestného poriadku nadobudlo účinnosť od 01.01.2013.

Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Rozložník
prokurátor